บาทเปิด 35.78/80 แข็งค่า
เงินบาทเปิด 35.78/80 แข็งค่าตามภูมิภาคหลังดอลล์อ่อน รอดูตัวเลขรายสัปดาห์ของสหรัฐฯ
12 พ.ย. 2558

เงินบาทเปิด 35.78/80 แข็งค่าตามภูมิภาคหลังดอลล์อ่อน รอดูตัวเลขรายสัปดาห์ของสหรัฐฯ
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 35.78/80 บาท/ดอลลาร์ แข็งค่าเล็กน้อยจากเย็นวานนี้ที่ปิดตลาดอยู่ที่ระดับ 35.83 บาท/ดอลลาร์
"เช้านี้เงินบาทแข็งค่ามาต่ำสุดที่ 35.76 เป็นการแข็งค่าตามภูมิภาค หลังจากดอลลาร์อ่อนค่าลงมาทำให้บาท เยนกลับมาแข็งค่า และยังขยับอยู่ใกรอบแคบๆ" นักบริหารเงิน กล่าว
นักบริหารเงิน คาดว่า วันนี้เงินบาทจะเคลื่อนไหวแคบๆในกรอบ แนวรับแรก 35.75 และ 35.70 เป็นแนวรับถัดไป ส่วนด้านบน 35.85 คือแนวต้านแรก แนวต้านถัดไปคือ 35.95 บาท/ดอลลาร์
"เบื้องต้นให้กรอบวันนี้ 35.75-35.85 บาท/ดอลลาร์" นักบริหารเงิน กล่าว
โดยคืนนี้จะมีการรายงานจำนวนผู้ขอรับสวัสดิการว่างงานของสหรัฐที่จะรายงานทุกวันพฤหัสบดีและ CPI ของยูโรโซน ซึ่งน่าจะมีผลต่อค่าเงินยูโรค่อนข้างมาก